E bandera tambe ta denota cu e isla ta anhela di ta Soberano o sea Independiente di otronan, pero cu no kier aisla su mes di esnan cu ta rondone y ta liga cu nan pa e lamar blauw. Esaki ta ser simboliza claramente pa e dos strepinan horizontal Geel den e bandera cu ta denota e posicion libre y aparte di Aruba hunto den e mesun lamar blauw, sin distancia su mes di otro isla o paisnan.